id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms id nl id id pl id id id id id id id id id id ms ms id ms id ms ms id en ms id ms en id id id en ms tr ms ms ms id ms id id id ms id ms id id id id id id id id id id id id tr id id id en hbs_lat id ms id id id id id hy hy hy ms ms en en en en en id ms id id id en id id jv ms id id it es id id en id ms ms ms ms ms ms
Posisi Tidur Untuk Bayi Selsema, 'Confirm' Lena Jika Ibu Ubah Ke Arah Ini
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Penyakit Saluran Pernafasan Anak
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Baby Merengek Tak Selesa Tidur Sebab Selesema? Alih Anak Pada Posisi Tidur Ini, 'Confirm' Nyenyak!
Ditulis oleh Asyikin Md Isa Disemak pada 30/08/2022
Disemak secara perubatan oleh Panel Perubatan Hello Doktor
Hidung tersumbat dan selesema boleh menyebabkan bayi sukar melelapkan mata dengan lena, kesannya mereka lebih cenderung menjadi mudah meragam. Berita baiknya, terdapat posisi tidur untuk bayi selsema membolehkan si kecil melelapkan mata dengan nyenyak.
Ingin tahu posisi tidur bayi selsema yang bagaimana? Ayuh teruskan membaca perkongsian artikel ini.
Untuk mendapatkan lebih banyak info tentang Keibubapaan, sila dapatkannya di sini.
Punca hidung tersumbat & selesema bayi
Sebelum mengetahui apakah posisi tidur untuk bayi selsema, anda sebagai ibu bapa harus fahami apakah puncanya keadaan ini terjadi.
Seperti orang dewasa, bayi mengalami masalah hidung tersumbat atas pelbagai sebab.
Jika si kecil mengalami selesema atau mendapat jangkitan virus, badan akan mengeluarkan lendir tambahan untuk menghalang lebih banyak bakteria dan kuman daripada memasuki tubuh.
Sekiranya bayi berdepan alahan bermusim atau bahan pencemar seperti asap, badan juga akan menghasilkan lendir tambahan untuk memerangkap penceroboh ini.
Persekitaran udara kering turut merangsang tubuh mengeluarkan lebih banyak lendir sebagai pelincir saluran hidung – turut menyumbang kepada masalah hidung tersumbat.
Oleh sebab saluran pernafasan dan saluran hidung bayi bersaiz kecil, peningkatan lendir walaupun sedikit cenderung mengakibatkan hidung tersumbat.
Jika bayi mengalami hidung tersumbat, antara gejala yang boleh dikenal pasti adalah:
Hidung berair dengan hingus tebal
Keengganan makan atau tidur
Kenal pasti faktor risiko
Terdapat beberapa faktor risiko yang meningkatkan kemungkinan si kecil mengalami masalah hidung tersumbat, sekali gus menjadikan posisi tidur bayi selsema penting untuk diamalkan.
Kecenderungan ini lebih tinggi terjadi jika anda berada dalam iklim kering atau altitud tinggi. Ini kerana udara kering merengsakan saluran hidung dan menyebabkan tersumbat. Dalam beberapa kes boleh mengakibatkan jangkitan sinus atau sinusitis.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Bagi bayi pramatang dan si kecil yang dilahirkan melalui kaedah pembedahan caesarean, mereka lebih terdedah untuk mengalami keadaan selesema dan hidung tersumbat ini.
Risiko selesema dan hidung tersumbat juga lebih tinggi kepada bayi yang dilahirkan oleh ibu dengan masalah diabetes.
Posisi tidur untuk bayi selsema
Kekerapan bayi mengalami masalah hidung tersumbat ini boleh disebabkan faktor sistem imun tubuh yang sedang berkembang.
Berbeza seperti individu dewasa, si kecil tidak tahu cara bernafas melalui mulut atau menghembus hingus. Ini menyebabkan mereka menjadi lebih sukar bernafas – kesannya si kecil akan meragam dan merengek terutamanya ketika tidur siang serta waktu menyusu.
Selain kesukaran untuk bernafas, hidung tersumbat yang disebabkan selesema ini boleh mengakibatkan mulut dan tekak kering.
Jadi apakah terdapat posisi tidur untuk bayi selsema yang dapat membantu si kecil melelapkan mata lebih lena?
Posisi tidur bayi selsema yang terbaik dan paling selamat adalah secara menelentang. Malah kedudukan tidur ini amat disarankan untuk si kecil di bawah usia setahun. Bayi yang mengalami perut berangin juga disyorkan untuk tidur dalam posisi ini.
Tetapi bagaimana jika si kecil masih tidak selesa dalam posisi ini? Jangan risau, ada cara lain!
Bantu si manja berehat dengan posisi tidur untuk bayi selsema
Oleh sebab posisi tidur secara mengiring atau meniarap untuk si manja adalah tidak digalakkan, anda boleh mencuba menidurkan bayi di dalam buaian bersama tetapan tidur bagi membolehkannya lena dengan selamat pada kedudukan sedikit condong, seperti:
Baby bouncer (pengenjut bayi)
Baby swings (buaian bayi jenis elektrik)
Baby carrier wrap (pengendong bayi)
Ini kerana dalam kedudukan condong atau sedikit tegak ini dapat memudahkan aliran lendir ke tekak. Ini menjadikan ia posisi tidur untuk bayi selsema yang lebih menyelesakan.
Tetapi tidak disyorkan untuk meninggalkan bayi yang sedang tidur di dalam bouncer atau swings tanpa sebarang pengawasan.
Jika anda terfikir untuk meletakkan bantal atau barangan lain di dalam katil untuk membuatkan si kecil tidur condong, hentikannya. Tindakan anda ini meningkatkan risiko sindrom kematian mengejut (SIDS) kepada si kecil.
Sebaik sahaja si manja tertidur dan anda tidak dapat memantaunya, disarankan untuk mengalihkan mereka dengan perlahan-lahan untuk berbaring secara menelentang di atas katilnya.
Kini anda sudah mengetahui posisi tidur untuk bayi selsema yang dapat membantu mereka melelapkan mata dengan lebih lena dan selesa.
Namun harus diingatkan, sekiranya posisi tidur disarankan telah dicuba tetapi bayi masih tidak selesa, malah menunjukkan simptom disenaraikan di bawah, pastikan anda segera membawa mereka untuk mendapatkan pemeriksaan dan rawatan perubatan:
Mengalami batuk berterusan atau teruk
Kulit kebiruan atau sangat pucat
Tidak mahu makan atau minum
Sekiranya terdapat sebarang kebimbangan mengenai keadaan si kecil atau masalah selesema dan hidung tersumbatnya berlanjutan walaupun telah mencuba pelbagai petua dan tip, lakukan pemeriksaan dengan doktor bagi mendapatkan lebih kepastian, okay?
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
5 Ways to help your baby sleep with a cold. https://www.supersavvyme.co.uk/health/family-health/treating-a-cold-at-night, Accessed on Aug 12, 2022
Nasal Congestion (Infant/Toddler). https://www.fairview.org/patient-education/116322EN, Accessed on Aug 12, 2022
Colds (0-12 Months). https://www.seattlechildrens.org/conditions/a-z/colds-0-12-months/, Accessed on Aug 12, 2022
Common Cold. http://www.guidetochildcare.org/common-cold.htm, Accessed on Aug 12, 2022
Stuffy or runny nose – children. https://www.mountsinai.org/health-library/symptoms/stuffy-or-runny-nose-children,  Accessed on Aug 12, 2022
Kanak-kanak Terdedah Kepada Gangguan Pernafasan Ini! 'Last' Sekali Paling Bahaya, Jaga-jaga!
Selain Baik Untuk Anak Batuk, Ini Khasiat Lain Kembang Semangkuk
Ditulis oleh Asyikin Md Isa Disemak pada 30/08/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.